**Проект**

**ДОГОВОР**

**за възлагане на обществена поръчка**

**№ ………………………………………….**

Днес, ……….2018 г., в гр.Мадан, между:

**ОБЩИНА МАДАН**,

със седалище и адрес на управление: 4900 гр.Мадан, ул. “Обединение” № 14, код по Регистър БУЛСТАТ 000614984, представлявана от Фахри Молайсенов, в качеството му на Кмет на Община Мадан и Фиданка Узунова, в качеството му на гл.счетоводител на Община Мадан, наричан/а/о за краткост **ВЪЗЛОЖИТЕЛ**, от една страна,

и

**[*Наименование на изпълнителя*]**,

[с адрес: [*адрес на изпълнителя*] / със седалище и адрес на управление: [*седалище иадрес на управление на изпълнителя*] [*да се попълни приложимото според случая*],

[ЕИК / код по Регистър БУЛСТАТ / регистрационен номер или друг идентификационен код (*ако изпълнителят е лице, установено в друга държава членка на ЕС или трета страна*) […] [и ДДС номер […]] [*да се попълни приложимото според случая*],

представляван/а/о от [*имена на лицето или лицата, представляващи изпълнителя*], в качеството на [*длъжност/и на лицето или лицата, представляващи изпълнителя*], [съгласно [*документ или акт, от който произтичат правомощията на лицето или лицата, представляващи изпълнителя – ако е приложимо*]],

наричан/а/о за краткост **ИЗПЪЛНИТЕЛ**, от друга страна,

(ВЪЗЛОЖИТЕЛЯТ и ИЗПЪЛНИТЕЛЯТ наричани заедно „**Страните**“, а всеки от тях поотделно „**Страна**“);

**на основание** чл. 112, ал.1 от Закона за обществените поръчки („**ЗОП**“) и съгласноРешение №……………………………….на Кмета на Община Мадан [*посочват се наименование, номер и дата на акта на възложителя за избор на изпълнител*] на ВЪЗЛОЖИТЕЛЯ за определяне на ИЗПЪЛНИТЕЛ на обществена поръчка с предмет „Избор на консултант за оценяване на съответствието на инвестиционните проекти и упражняване на строителен надзор, за строеж: инсталация за предварително третиране на битови отпадъци и инсталация за компостиране на зелени и биоразградими отпадъци, включително обща инфраструктура, доставка и монтаж на необходимото технологично оборудване на територията на РДБО Мадан“,се сключи този договор („**Договора**/**Договорът**“) за следното:

**І. ПРЕДМЕТ НА ДОГОВОРА**

**Чл. 1. (1)** ВЪЗЛОЖИТЕЛЯТ възлага, а ИЗПЪЛНИТЕЛЯТ се задължава срещу възнаграждение и при условията на този Договор да предостави следните услуги: извършване на оценка на съответствието на инвестиционни проекти и упражняване на строителен надзор, за строеж: инсталация за предварително третиране на битови отпадъци и инсталация за компостиране на зелени и биоразградими отпадъци, включително обща инфраструктура, доставка и монтаж на необходимото технологично оборудване на територията на РДБО Мадан наричани за краткост „Услугите“, по смисъла на Закона за устройство на територията (ЗУТ) и нормативните актове по неговото приложение, наричани за краткост „**Услугите**“.

**Чл. 2.** ИЗПЪЛНИТЕЛЯТ се задължава да изпълни услугите в съответствие с Техническата спецификация, Техническото предложение на ИЗПЪЛНИТЕЛЯ и Ценовото предложение на ИЗПЪЛНИТЕЛЯ и чрез лицата, посочени в Списък на персонала, който ще изпълнява поръчката, съставляващи съответно Приложения №№ 1, 2, 3 и 4 към този Договор („**Приложенията**“) и представляващи неразделна част от него.

**Чл.3.** В срок до 7 (седем) дни от датата на сключване на Договора, но най-късно преди започване на неговото изпълнение, ИЗПЪЛНИТЕЛЯТ уведомява ВЪЗЛОЖИТЕЛЯ за името, данните за контакт и представителите на подизпълнителите (*ако е приложимо*), посочени в офертата на ИЗПЪЛНИТЕЛЯ. ИЗПЪЛНИТЕЛЯТ уведомява ВЪЗЛОЖИТЕЛЯ за всякакви промени в предоставената информация в хода на изпълнението на Договорав срок до 7 (седем) дни от настъпване на съответното обстоятелство.

**ІІ. СРОК НА ДОГОВОРА. СРОК И МЯСТО НА ИЗПЪЛНЕНИЕ**

**Чл. 4.** Договорът влиза в сила на *посочената в началото му дата, на която е подписан от Страните*и е със срок на действие до въвеждане на обекта в експлоатация, съгласно чл.177, ал.2 от ЗУТ.

**Чл. 5. (1)** Сроковете за изпълнение на Услугите/конкретните дейности, включени в предмета на договора, са както следва:

1. **Срокът за изготвяне на комплексен доклад за оценка за съответствието на инвестиционния проект за всяка инсталация**, следва да е не по-дълъг от 10 (десет) работни дни, считано от датата следваща датата на получаване на възлагателно писмо, с което ВЪЗЛОЖИТЕЛЯТ информира ИЗПЪЛНИТЕЛЯ, че проектът е на разположение.

2. **Срокът за упражняване на строителен надзор,** започва да тече от датата на подписване на Протокола за откриване на строителна площадка и определяне на строителната линия и ниво (Приложение №2 от Наредба №3 от 31.07.2003 г. за съставяне на актове и протоколи по време на строителството) и приключва с издаване на Разрешение за ползване, като срокът за изготвяне на Окончателен доклад и изготвяне на Техническия паспорт, следва да е не по-дълъг от 10 (десет) работни дни след подписване на Констативен акт за установяване годността за приемане на строежа (Приложение №15 към чл. 7, ал. 3, т. 15 от Наредба №3 от 31.07.2003 г. за съставяне на актове и протоколи по време на строителството)

**(2)** При всички случаи, **Изпълнителят** остава ангажиран с изпълнението на задачите си по чл. 2, до тяхното окончателно приключване, и през времето на евентуални удължавания на времето за завършване на строителния/те договор/и и/или на срока/овете за съобщаване на гаранционни дефекти, както и през времето на евентуални удължавания на настоящия договор, като разходите за това са включени в ценовата оферта на **Изпълнителя** и същият не може да претендира за заплащане на допълнителни разходи.

**Чл. 6.**Мястото на изпълнение на Договора е Община Мадан.

**ІІІ. ЦЕНА, РЕД И СРОКОВЕ ЗА ПЛАЩАНЕ.**

**Чл. 7.**(1) Общата цена на договора е в размер на ……… (…………………………) лева без ДДС и ……… (…………) лева с ДДС (наричана по-нататък „**Цената**“ или „Стойността на Договора“) , съгласно Ценовото предложение на ИЗПЪЛНИТЕЛЯ, съставляващо Приложение № 3, от които:

1. Цената за упражняване на строителен надзор на инсталация за компостиране е в размер на ………….……… (…………………………) лева без ДДС и ……… (…………) лева с ДДС;
2. Цената за упражняване на строителен надзор на инсталация за предварително третиране е в размер на ………….……… (…………………………) лева без ДДС и ……… (…………) лева с ДДС.
3. Цената по т. 1 и т. 2, включва и извършване на оценка на съответствието на инвестиционните проекти за съответните инсталации.

**(2) ИЗПЪЛНИТЕЛЯТ** потвърждава, че цената за изпълнение на Договора е единственото възнаграждение за изпълнение на дейностите по договора и ВЪЗЛОЖИТЕЛЯТ не дължи на ИЗПЪЛНИТЕЛЯ каквито и да било други суми. Цената за изпълнение на Договора не подлежи на промяна. Заплащането ще се извършва по реално извършени дейности, количества и цени в рамките на Договора.

**(3)** В Цената по ал. 1 са включени всички разходи на ИЗПЪЛНИТЕЛЯ за изпълнение на дейностите по договора, като:

1. разходите за Оценка на съответствието със съществените изисквания към строежите на всички части на инвестиционния проект и всички необходими съгласувателни процедури, на работни чертежи и детайли, изготвени след сключване на договорите за инженеринг;

2. разходите за Упражняване на строителен надзор по време на строителството в задължителния обхват, регламентиран в Закона за устройство на територията (ЗУТ) и подзаконовите нормативни актове по прилагането му;

**(4)** Цената не включва разходите за такси по Закона за държавните такси, Закона за местните данъци и такси, и други сходни такси, свързани с осъществяването на задълженията по строителния надзор. Такива такси се заплащат директно от ВЪЗЛОЖИТЕЛЯ по указание от ИЗПЪЛНИТЕЛЯ или от ИЗПЪЛНИТЕЛЯ за сметка на ВЪЗЛОЖИТЕЛЯ. В последния случай, направените от ИЗПЪЛНИТЕЛЯ разходи се възстановяват на ИЗПЪЛНИТЕЛЯ от ВЪЗЛОЖИТЕЛЯ срещу представяне на отчетен документ, издаден на името на ВЪЗЛОЖИТЕЛЯ, до края на месеца, в който са извършени.

**(5)** Сроковете за плащане, посочени в следващите разпоредби спират да текат, когато **ИЗПЪЛНИТЕЛЯТ** бъде уведомен, че фактурата му не може да бъде платена, тъй като сумата не е дължима поради липсващи и/или некоректни придружителни документи или наличие на доказателства, че разходът не е правомерен. **ИЗПЪЛНИТЕЛЯТ** трябва да даде разяснения, да направи изменения или представи допълнителна информация, след като бъде уведомен за това. Периодът за плащане продължава да тече от датата, на която ВЪЗЛОЖИТЕЛЯТ получи правилно изготвени документи или достатъчни доказателства за правомерно извършен разход.

**(6)** В случай, че по време на изпълнение на Договора размерът на ДДС бъде променен, Цената следва да се счита изменена автоматично, в съответствие с нормативно определения размер на данъка, без да е необходимо подписването на допълнително споразумение.

**Чл. 8.** ВЪЗЛОЖИТЕЛЯТ плаща на ИЗПЪЛНИТЕЛЯ стойността на възложените работи по следния начин:

**(1)авансово плащане** **в размер до 10% (десет процента)** от Цената по чл. 7, ал. 1 – в срок до 60 (шестдесет) календарни дни от датата на сключване на договора. ИЗПЪЛНИТЕЛЯТ е длъжен да издаде фактура в рамките на 5 (пет) календарни дни от получаване на плащането от ВЪЗЛОЖИТЕЛЯ.

**(2)междинни плащания** се извършват **в общ размер до 80% (осемдесет процента)** от Цената по чл. 7, ал. 1 в срок до 45 (четиридесет и пет) календарни дни от датата на приемане от ВЪЗЛОЖИТЕЛЯ на реално извършена дейност/работа, при условията на чл. 9 от Договора и срещу издадена фактура от ИЗПЪЛНИТЕЛЯ.

**Пълният размер на изплатеният аванс се приспада от първото междинно плащане.**

**Всяко от междинните плащания е в размер до 20% (двадесет процента)** от цената по чл. 7, ал. 1 **и общо не надвишават** ограничението по ал. 2.

**(3)окончателно плащане** се извършва след приспадане на всички извършени плащания, в срок до 45 (четиридесет и пет) календарни дни, от приемане изпълнението на предмета на договора, при условията на чл.9 от Договора и след приемане на строежа и издаване на Разрешение за ползване.

1. представяне от ИЗПЪЛНИТЕЛЯ на окончателен доклад и Технически паспорт на строежа;
2. подписването на приемо-предавателен протокол съгласно чл.[9] от Договора за окончателно приемане на изпълнението по Договора; и
3. издаване от ИЗПЪЛНИТЕЛЯ и представяне на ВЪЗЛОЖИТЕЛЯ на фактура за дължимата сума/част от Цената

**(4)** Сумата от изплатения аванс и междинните плащания **не може да надвишава 80% (осемдесет процента) от цената по Договора.**

**(5)** Окончателното плащане се изчислява като стойност, след като се приспаднат авансовото и междинните плащания.

**Чл. 9.** (1) Всяко плащане по този Договор, се извършва въз основа на следните документи:

1. Авансово плащане фактура – оригинал на ИЗПЪЛНИТЕЛЯ за авансовото плащане.

**2.** Междинни плащания за изпълнени услуги, включително оценка на съответствието на инвестиционните проекти и упражняване на строителен надзор:

* междинен тримесечен доклад за изпълнение на договора, придружен с копия на сертифицираните разходи за изпълнените дейности по договорите за СМР;
* фактура – оригинал за междинно плащане, като от фактурата за първо междинно плащане се приспада изплатения аванс;
* приемо-предавателен протокол, подписан от ВЪЗЛОЖИТЕЛЯ за приемане на изпълнението за отчетния период

1. **Окончателно плащане** се извършва след представяне на ВЪЗЛОЖИТЕЛЯ от ИЗПЪЛНИТЕЛЯ на:

* на окончателен доклад за извършената работа по този договор, считано от датата на подписването му придружен с копие на сертификат/и за приемане на обекта и разрешение за ползване;
* технически паспорт на строежа;
* приемо-предавателен протокол за окончателно приемане на изпълнението по Договора;
* издадена от ИЗПЪЛНИТЕЛЯ и представена на ВЪЗЛОЖИТЕЛЯ фактура за дължимата сума/част от Цената по Договора

**(2)**При издаване на фактура/документ с еквивалентна доказателствена стойност за извършване на плащане по настоящия договор ИЗПЪЛНИТЕЛЯТ е длъжен да посочва в нея следните реквизити:

* вид на плащането – авансово, междинно или окончателно плащане, с посочване номер и дата на договора за обществена поръчка;
* наименование на дейността при междинно плащане;
* Текстът „Разходът се извършва по АДБФП №BG16M1OP002-2.002-0015-C01, относно реализацията на проект„Проектиране и изграждане на компостираща инсталация и на инсталация за предварително третиране на битови отпадъци на територията на РДБО Мадан, за общините Мадан, Златоград и Неделино“ по процедура чрез директно предоставяне № BG16M1OP002-2.002 „Комбинирана процедура за проектиране и изграждане на компостиращи инсталации и на инсталации за предварително третиране на битови отпадъци“, по приоритетна ос 2 „Отпадъци” на Оперативна програма „Околна среда 2014-2020г.“, съфинансирана от Европейския фонд за регионално развитие на Европейския съюз и Държавния бюджет на Република България.

**(3)**Когато **ИЗПЪЛНИТЕЛЯТ** е сключил договор/договори за подизпълнение, ВЪЗЛОЖИТЕЛЯТ може да извърши директно плащане към подизпълнителя при условията на чл.66, ал.4-8 от ЗОП.

**(4)** Когато за частта от Услугите, които се изпълняват от подизпълнител, изпълнението може да бъде предадено отделно от изпълнението на останалите Услуги, подизпълнителят представя на ИЗПЪЛНИТЕЛЯ отчет за изпълнението на съответната част от Услугите за съответната дейност, заедно с искане за плащане на тази част пряко на подизпълнителя.

**(5)** ИЗПЪЛНИТЕЛЯТ се задължава да предостави на ВЪЗЛОЖИТЕЛЯ отчета и искането за плащане на подизпълнителя в срок до 15 (петнадесет) дни от получаването му, заедно със становище, от което да е видно дали оспорва плащанията или част от тях като недължими.

**(6)** ВЪЗЛОЖИТЕЛЯТ приема изпълнението на частта от Услугите и заплаща възнаграждение за тази част на подизпълнителя в срок до 30 (тридесет) дни от подписването на приемо-предавателен протокол. ВЪЗЛОЖИТЕЛЯТ има право да откаже да извърши плащането, когато искането за плащане е оспорено от ИЗПЪЛНИТЕЛЯ, до момента на отстраняване на причината за отказа.

**Чл. 10. (1)** Всички плащания по този Договор се извършват чрез банков превод по следната банкова сметка на ИЗПЪЛНИТЕЛЯ:

Банка: […………………………….]

BIC: […………………………….]

IBAN: […………………………….].

**(2)** Изпълнителят е длъжен да уведомява писмено Възложителя за всички последващи промени по ал. 1 в срок от 3 (три) дни, считано от момента на промяната. В случай че Изпълнителят не уведоми Възложителя в този срок, счита се, че плащанията са надлежно извършени.

**ІV. ГАРАНЦИИ**

**Чл. 11.** При подписването на този Договор, ИЗПЪЛНИТЕЛЯТ представя на ВЪЗЛОЖИТЕЛЯ гаранция за изпълнение в размер на 3% (три на сто) от Стойността на Договора без ДДС, а именно ……… (…………………………) лева („**Гаранцията за изпълнение**“), която служи за обезпечаване на изпълнението на Договора.

**Чл. 12.** Когато като Гаранция за изпълнение се представя парична сума, сумата се внася по следната банкова сметка на ВЪЗЛОЖИТЕЛЯ:

Банка: […………………………….]

BIC: […………………………….]

IBAN: […………………………….].

**Чл. 13. (1)** Когато като гаранция за изпълнение се представя банкова гаранция, ИЗПЪЛНИТЕЛЯТ предава на ВЪЗЛОЖИТЕЛЯ оригинален екземпляр на банкова гаранция, издадена в полза на ВЪЗЛОЖИТЕЛЯ, която трябва да отговаря на следните изисквания:

1. да бъде безусловна и неотменяема банкова гаранция във форма, предварително съгласувана с ВЪЗЛОЖИТЕЛЯ;

2. да бъде със срок на валидност 60 (шестдесет) дни по-дълъг от общия срок на действие на Договора, като при необходимост срокът на валидност на банковата гаранция се удължава или се издава нова.

**(2)** Банковите разходи по откриването и поддържането на Гаранцията за изпълнение във формата на банкова гаранция, както и по усвояването на средства от страна на ВЪЗЛОЖИТЕЛЯ, при наличието на основание за това,са за сметка на ИЗПЪЛНИТЕЛЯ.

**Чл. 14. (1)** Когато като Гаранция за изпълнение се представя застраховка, ИЗПЪЛНИТЕЛЯТ предава на ВЪЗЛОЖИТЕЛЯ оригинален екземпляр на застрахователна полица, издадена в полза на ВЪЗЛОЖИТЕЛЯ, която трябва да отговаря на следните изисквания:

1. да обезпечава изпълнението на този Договор чрез покритие на отговорността на ИЗПЪЛНИТЕЛЯ;

2. да бъде със срок на валидност 60 (шестдесет) дни по-дълъг от общия срок на действие на Договора.

**(2)** Разходите по сключването на застрахователния договор и поддържането на валидността на застраховката за изисквания срок, както и по всяко изплащане на застрахователно обезщетение в полза на ВЪЗЛОЖИТЕЛЯ, при наличието на основание за това, са за сметка на ИЗПЪЛНИТЕЛЯ.

**Чл. 15. (1)** ВЪЗЛОЖИТЕЛЯТ освобождава Гаранцията за изпълнение,както следва:

1. когато е във формата на парична сума – чрез превеждане на сумата по банковата сметка на ИЗПЪЛНИТЕЛЯ, посочена в чл. [10] от Договора, до 30 (тридесет) дни от датата на издаване на Разрешение за ползване на строежа
2. когато е във формата на банкова гаранция – чрез връщане на нейния оригинал на представител на ИЗПЪЛНИТЕЛЯ или упълномощено от него лице, до 30 (тридесет) дни от датата на издаване на Разрешение за ползване на строежа
3. когато е във формата на застраховка – чрез връщане на оригинала на [застрахователната полица/застрахователния сертификат] на представител на ИЗПЪЛНИТЕЛЯ или упълномощено от него лице, в срок до 30 (тридесет) дни от датата на издаване на Разрешение за ползване на строежа

**(2)**Гаранцията за изпълнение се задържа от ВЪЗЛОЖИТЕЛЯ, ако се констатира, че изпълнението е неточно, частично и/или лошо и не отговаря на изискванията на ВЪЗЛОЖИТЕЛЯТ, както и при пълно неизпълнение и забавено изпълнение.

**(3)** При едностранно прекратяване на договора от ВЪЗЛОЖИТЕЛЯ поради доказано виновно неизпълнение на задължения на ИЗПЪЛНИТЕЛЯ по договора, сумата от гаранцията за изпълнение се усвоява изцяло като обезщетение за прекратяване на договора.

**(4)** Гаранцията за изпълнение се задържа от ВЪЗЛОЖИТЕЛЯ в случай на забавено изпълнение на договора по вина на ИЗПЪЛНИТЕЛЯ.

**(5)** Гаранцията за изпълнение се задържа от ВЪЗЛОЖИТЕЛЯ**,** ако в процеса на неговото изпълнение възникне спор между страните, който е внесен за решаване от компетентен съд.

**(6)** В случаите по ал. 1ВЪЗЛОЖИТЕЛЯ освобождава гаранцията за изпълнение без да дължи лихви за периода, през който средствата са престояли при него.

**Чл. 16.** ВЪЗЛОЖИТЕЛЯТ има право да задържи съответна част и да се удовлетвори от Гаранцията за изпълнение, когато ИЗПЪЛНИТЕЛЯТ не изпълни някое от неговите задължения по Договора, както и в случаите на лошо, частично и забавено изпълнение на което и да е задължение на ИЗПЪЛНИТЕЛЯ, като усвои такава част от Гаранцията за изпълнение, която съответства на уговорената в Договора неустойка за съответния случай на неизпълнение.

**Чл. 17.**ВЪЗЛОЖИТЕЛЯТ има право да задържи Гаранцията за изпълнение в пълен размер, в следните случаи:

1. ако ИЗПЪЛНИТЕЛЯТ не започне работа по изпълнение на Договора за период по-дълъг от 30 (тридесет) дни след Датата на влизане в сила и ВЪЗЛОЖИТЕЛЯТ развали Договора на това основание;

2. при пълно неизпълнение и разваляне на Договора от страна на ВЪЗЛОЖИТЕЛЯ на това основание;

3. при прекратяване на дейността на ИЗПЪЛНИТЕЛЯ или при обявяването му в несъстоятелност.

**Чл. 18.** Във всеки случай на задържане на Гаранцията за изпълнение, ВЪЗЛОЖИТЕЛЯТ уведомява ИЗПЪЛНИТЕЛЯ за задържането и неговото основание. Задържането на Гаранцията за изпълнение изцяло или частично не изчерпва правата на ВЪЗЛОЖИТЕЛЯ да търси обезщетение в по-голям размер.

**Чл. 19.** Когато ВЪЗЛОЖИТЕЛЯТ се е удовлетворил от Гаранцията за изпълнение и Договорът продължава да е в сила, ИЗПЪЛНИТЕЛЯТ се задължава в срок до 20 (двадесет) дни да допълни Гаранцията за изпълнение, като внесе усвоената от ВЪЗЛОЖИТЕЛЯ сума по сметката на ВЪЗЛОЖИТЕЛЯ или предостави документ за изменение на първоначалната банкова гаранция или нова банкова гаранция, съответно застраховка, така че във всеки момент от действието на Договора размерът на Гаранцията за изпълнение да бъде в съответствие с чл. [11] от Договора.

**Чл. 20.** ВЪЗЛОЖИТЕЛЯТ не дължи лихва за времето, през което средствата по Гаранцията за изпълнение са престояли при него законосъобразно.

**V. ПРАВА И ЗАДЪЛЖЕНИЯ НА СТРАНИТЕ**

**Чл. 21.** Изброяването на конкретни права и задължения на Страните в този раздел от Договора е неизчерпателно и не засяга действието на други клаузи от Договора или от приложимото право, предвиждащи права и/или задължения на която и да е от Страните.

**Общи права и задължения на ИЗПЪЛНИТЕЛЯ**

**Чл. 23. Изпълнителят има право:**

1. да получи полагащото му се възнаграждение по реда, при условията и в сроковете, посочени в настоящия договор;
2. Да осъществява строителния надзор винаги, когато това е необходимо, и останалите участници в строителството са длъжни да изпълняват неговите предписания и заповеди, вписани по надлежния ред в Заповедната книга;
3. Да уведоми незабавно ВЪЗЛОЖИТЕЛЯ при нарушаване на строителните правила и норми, а в 3-дневен срок от установяване на нарушението – и съответната ДНСК, както и да спре работите по строежа до отстраняване на констатирани пропуски и нарушения при изпълнение на СМР и да контролира отстраняването на дефектите, посочени от него или други контролни органи. При неизпълнение от страна на строителя на предписанията за отстраняване на констатираните пропуски, да уведоми незабавно ВЪЗЛОЖИТЕЛЯ и органите на съответната ДНСК.
4. Да дава указания относно съответствието на вложените материали и извършваните СМР, а при необходимост да предписва допълнителни изпитвания на влаганите строителни материали, за което незабавно да уведомява ВЪЗЛОЖИТЕЛЯ.
5. да получава всички документи и данни, необходими за изготвяне на документите по чл. 1 от настоящия договор;
6. да иска и да получава от ВЪЗЛОЖИТЕЛЯ необходимото съдействие за изпълнение на задълженията по този Договор, както и всички необходими документи, информация и данни, пряко свързани или необходими за изпълнение на Договора
7. да сменя някой от експертите и да приложи съответните доказателства довели до исканата замяна, а също и да посочи квалификацията и професионалния опит на предложения експерт и да приложи доказателства за това.

**Чл.24. ИЗПЪЛНИТЕЛЯТ се задължава:**

1. Да предостави Услугите и да изпълнява задълженията си по този Договор в уговорените срокове и качествено, в съответствие с Договора и Приложенията.
2. Да извърши оценка на съответствието на инвестиционните проекти на кмпостиращата инсталация и инсталацията за предварително третиране със съществените изисквания към строежите“
3. Да упражнява строителен надзор по смисъла на чл. 168 от ЗУТ за Обекта в съответствие с одобрените инвестиционни проекти, техническите спецификации, техническата оферта, договора за извършването на възложените СМР и останалите изисквания за изпълнение Договора и въвеждане на Обекта в експлоатация чрез квалифицирани специалисти, определени за надзор по съответните проектни части; В изпълнение на тези задължения ИЗПЪЛНИТЕЛЯТ контролира и носи отговорност за:

* Законосъобразното започване, изпълнение и завършване на строежа;
* Извършване на всички необходими подготвителни работи на строителната площадка преди започване на СМР, изграждане на временно осветление на площадка, временна сигнализация, организация на охрана и контрол на достъпа и др.;
* Качественото изпълнение на строежа, съгласно одобрените инвестиционни проекти, съгласно изискванията на БДС и всички технически нормативни актове, регулиращи възложените дейности и вида на строителните работи, както и съгласно нормативните актове на българското законодателство и правото на Европейския съюз, имащи отношение към изпълнението на този Договор, като не се допускат изменения по време на СМР, освен ако промяната не е изрично съгласувана с ВЪЗЛОЖИТЕЛЯ и разрешена по съответния ред;
* Качеството на влаганите строителни материали и изделия и съответствието им с нормативните изисквания, стандарти, отраслови норми, както и посочените в инвестиционните проекти изисквания. В изпълнение на това задължение ИЗПЪЛНИТЕЛЯТ изисква декларации за съответствие и сертификати за качество на доставените от строителя материали или техни еквиваленти като последното се съгласува предварително с ВЪЗЛОЖИТЕЛЯ;
* Осъществяване на контрол относно пълнота и правилно изготвяне и подписване на актовете и протоколите по време на строителството необходими за оценка на строежите, относно изискванията за безопасност и за законосъобразно изпълнение, съгласно наредба на министъра на регионалното развитие и благоустройството за актовете и протоколите, съставяни по време на строителството;
* Спиране на строежи, които се изпълняват при условията на чл. 224, ал. 1 и чл. 225, ал. 2 и в нарушение на изискванията на чл. 169, ал. 1 и 3 от ЗУТ.
* Осъществяване на контрол относно спазване на изискванията за здравословни и безопасни условия на труд в строителството, както и относно специфичните изисквания към определени видове строежи, ако за Обекта има такива опазване на защитените зони, защитените територии и на другите защитени обекти и на недвижимите паметници на културата; инженерно-техническите правила за защита при бедствия и аварии; физическата защита на строежите; хигиена, опазване на здравето и живота на хората; безопасна експлоатация; защита от шум и опазване на околната среда;
* Недопускане на увреждане на трети лица и имоти вследствие на строителството;
* Правилното водене на Заповедната книга на строежа;

1. Да координира и контролира изпълнението на СМР, проверява и удостоверява обема и вида на извършваните СМР, доказателствените документи за качеството на извършените СМР, както и проверява ценообразуването и първичните разходооправдателни документи за отчитане и изплащане на извършеното строителство.
2. Да проверява, одобрява и подписва съставените от СТРОИТЕЛЯ документи, които са основание за разплащане на извършеното СМР и други дейности.
3. Да съгласува и одобрява или неодобрява всички налагащи се промени в Технологично-строителната програма на СТРОИТЕЛЯ по време на изпълнение на Строежа.
4. Да провери Екзекутивна документация,съгласно изискванията на чл.175 от ЗУТ, изготвена и предадена от СТРОИТЕЛЯ.
5. След приключване на СМР, да изготви и подпише окончателен доклад по чл.168, ал.6 от ЗУТ и §3 на ДР от Наредба № 2 от 2003г. за въвеждане в експлоатация на строежите в Република България и минимални гаранционни срокове за изпълнени строителни и монтажни работи, съоръжения и строителни обекти, издадена от Министъра на регионалното развитие и благоустройството;
6. Да изготви и Техническия паспорт на строежа по чл. 176 ,,б”, ал. 2 от ЗУТ;
7. Да извърши от името на ВЪЗЛОЖИТЕЛЯ необходимите действия за въвеждане на Обекта в експлоатация до получаване на разрешение за ползване
8. Да сключи и поддържа застраховка „Професионална отговорност” за вреди, причинени на другите участници в строителството и/или на трети лица, вследствие на неправомерни действия или бездействия при или по повод изпълнение на задълженията си за срок не по-кратък от гаранционния срок при условията на чл.171, 172 и 173 от ЗУТ и Наредбата за условията и реда за задължително застраховане в проектирането и строителството;
9. ИЗПЪЛНИТЕЛЯТ носи отговорност за щети, които са нанесени на ВЪЗЛОЖИТЕЛЯ и на другите участници в строителството, и солидарна отговорност със строителя за щети, причинени от неспазване на техническите правила и нормативи и одобрените проекти;
10. да изпълни предмета на настоящия договор, съобразно изискванията на одобрената от ВЪЗЛОЖИТЕЛЯ техническа спецификация, Закон за управление на средствата от Европейските структурни и инвестиционни фондове (ЗУСЕСИФ) от 07.06.2016 г.; Наредба № Н-3 от 08.07.2016 г. за определяне на правилата за плащания, за верификация и сертификация на разходите, за възстановяване и отписване на неправомерни разходи и за осчетоводяване, както и сроковете и правилата за приключване на счетоводната година по оперативните програми и програмите за Европейско териториално сътрудничество; Постановление № 189/28.07.2016 г. за определяне на националните правила за допустимост на разходите по програмите съфинансирани от Европейските структурни и инвестиционни фондове за програмен период 2014-2020 г.; Насоките за кандидатстване по съответната процедура; Общи условия/условия за кандидатстване и изпълнение; Единен наръчник на бенефициента за прилагане на правилата за информация и комуникация 2014-2020 г., както и всички действащи към момента на изпълнението закони, правилници и наредби, имащи отношение към предмета на обществената поръчка и условията на процедурата по ОПОС 2014-2020 г.
11. да изпълнява и да се съобразява с всички клаузи на АДБФП
12. да изпълнява предмета на настоящия договор с екипа от експерти, посочени в офертата му. В случай на промяна, ИЗПЪЛНИТЕЯТ е длъжен да я съгласува предварително писмено с ВЪЗЛОЖИТЕЛЯ. Промяната на правоспособните лица от екипа на ИЗПЪЛНИТЕЛЯ се допуска само след предварително писмено съгласие на ВЪЗЛОЖИТЕЛЯ и при наличие на обективни причини за това. Предложеното ново правоспособно лице трябва да притежава образование, квалификация и опит, отговарящи на изискванията на документацията за участие;
13. да представи на ВЪЗЛОЖИТЕЛЯ докладите/разработките/ материалите и да извърши преработване и/или допълване в указания от ВЪЗЛОЖИТЕЛЯ срок, когато ВЪЗЛОЖИТЕЛЯТ е поискал това;
14. да информира своевременно ВЪЗЛОЖИТЕЛЯ за всички пречки, възникващи в хода на изпълнението на работа, да предложи начин за отстраняването им, като може да поиска от ВЪЗЛОЖИТЕЛЯ указания и/или съдействие за отстраняването им;
15. да изпълнява всички законосъобразни указания и изисквания на ВЪЗЛОЖИТЕЛЯ;
16. да пази поверителна Конфиденциалната информация;
17. да не възлага работата или части от нея на подизпълнители, извън посочените в офертата на ИЗПЪЛНИТЕЛЯ [освен в случаите и при условията, предвидени в ЗОП, да възложи съответна част от Услугите на подизпълнителите, посочени в офертата на ИЗПЪЛНИТЕЛЯ, и да контролира изпълнението на техните;
18. да участва във всички работни срещи, свързани с изпълнението на този договор;
19. Изпълнителят се задължава да сключи договор/договори за подизпълнение с посочените в офертата му подизпълнители в срок от 7 /седем/ дни от сключване на настоящия Договор. В срок до 7 /седем/ дни от сключването на договор за подизпълнение или на допълнително споразумение за замяна на посочен в офертата подизпълнител изпълнителят изпраща копие на договора или на допълнителното споразумение на ВЪЗЛОЖИТЕЛЯ заедно с доказателства, че са изпълнени условията по чл. 66, ал. 2 и 11 ЗОП;
20. да отстрани за своя сметка допуснатите по своя вина грешки и пропуски, констатирани от ВЪЗЛОЖИТЕЛЯ;
21. да определи свой представител, който да има правата и задълженията да го представлява пред ВЪЗЛОЖИТЕЛЯ по изпълнението на настоящия договор;
22. да поддържа точно и систематизирано деловодство, както и пълна и точна счетоводна и друга отчетна информация за извършените услуги по договора;
23. да предприеме всички необходими мерки за избягване на конфликт на интереси, както и да уведоми незабавно ВЪЗЛОЖИТЕЛЯ относно обстоятелство, което предизвиква или може да предизвика подобен конфликт;
24. да не използва по никакъв начин, включително за свои нужди или като разгласява пред трети лица, каквато и да било информация за ВЪЗЛОЖИТЕЛЯ, негови служители или контрагенти, станала му известна при или по повод изпълнението на този договор и / или договора за строителство;
25. да спре изпълнението по договора, тогава, когато получи от ВЪЗЛОЖИТЕЛЯ известие за това;
26. да осигури достъп за извършване на проверки на място и одити;
27. да спазва законодателството на Европейската общност и националното законодателство във връзка с предоставянето на безвъзмездната финансова помощ;

**Общи права и задължения на ВЪЗЛОЖИТЕЛЯ**

**Чл. 25. ВЪЗЛОЖИТЕЛЯТ има право:**

1. да изисква и да получава Услугите в уговорения срок, количество и качество;
2. да извършва по всяко време проверки на ИЗПЪЛНИТЕЛЯ по изпълнение на този Договор, както и да иска от ИЗПЪЛНИТЕЛЯ информация относно извършваните СМР, касаеща осъществявания строителен надзор, без с това да пречи на оперативната му дейност
3. да изисква, при необходимост и по своя преценка, обосновка от страна на ИЗПЪЛНИТЕЛЯ на изготвените от него отчети/доклади/ разработки/материали или съответна част от тях;
4. да изисква от ИЗПЪЛНИТЕЛЯ преработване или доработване на всеки от отчетите/докладите/разработките/материалите, в съответствие с уговореното в чл. 23 от Договора;
5. да не приеме някои от отчетите/докладите/разработките/материалите, в съответствие с уговореното в чл. 27 от Договора;
6. да приеме или мотивирано да откаже замяната на член на експертния екипда изисква подмяна на специалисти от екипа на ИЗПЪЛНИТЕЛЯ, когато бъде установено неизпълнение на техните задължения, свързани с предмета на Договора.
7. при необходимост да изисква от ИЗПЪЛНИТЕЛЯ писмена информация за извършването на строителните работи в Обекта;
8. да изисква подмяна на специалисти от екипа на ИЗПЪЛНИТЕЛЯ, когато бъде установено неизпълнение на техните задължения, свързани с предмета на Договора

**Чл.26. ВЪЗЛОЖИТЕЛЯТ се задължава:**

1. да заплати на ИЗПЪЛНИТЕЛЯ дължимото му възнаграждение;
2. да осигури достъп на ИЗПЪЛНИТЕЛЯ, както и на неговия персонал, който ще осъществява строителния надзор, и/или на членовете на ръководния състав, които ще отговарят за изпълнението до Обекта, както и до оперативната информация за извършване на СМР;
3. да решава всички въпроси при възникнали затруднения, свързани с изпълнението на строителните работи, предизвикани от непълна строителна документация, необходимост от съгласуване или получаване на становища и разрешения от държавни или местни органи, да оказва административно съдействие при необходимост за изпълнение предмета на Договора;
4. да подписва всички актове, протоколи и други документи необходими за удостоверяване на изпълнените СМР и за въвеждане на Обекта в експлоатация;
5. да заплаща дължимите административни такси за издаване на писмени становища от специализираните контролни органи относно законосъобразното изпълнение на строежа.
6. да предостави и осигури достъп на ИЗПЪЛНИТЕЛЯ до информацията, необходима за извършването на Услугите, предмет на Договора, при спазване на относимите изисквания или ограничения съгласно приложимото право
7. да приеме изпълнението на Услугите, когато отговаря на договореното, по реда и при условията на този Договор;
8. своевременно да информира ИЗПЪЛНИТЕЛЯ за промени в обстоятелствата по изпълнение на настоящия договор, както и в обхвата на поръчката;
9. да пази поверителна Конфиденциалната информация
10. да оказва съдействие на ИЗПЪЛНИТЕЛЯ във връзка с изпълнението на този Договор, включително и за отстраняване на възникнали пречки пред изпълнението на Договора, когато ИЗПЪЛНИТЕЛЯТ поиска това;
11. да освободи представената от ИЗПЪЛНИТЕЛЯ Гаранция за изпълнение, съгласно клаузите на този Договор
12. да представи на ИЗПЪЛНИТЕЛЯ всички необходими документи за започване изпълнението на настоящия договор едновременно с изпращането на уведомление до ИЗПЪЛНИТЕЛЯ за стартирането му;
13. да уведоми ИЗПЪЛНИТЕЛЯ, при наличие на констатирани пропуски и/или недостатъци при изпълнение на възложеното, като посочи аргументи и представи доказателства за същите при възможност;

**VІ.** **ПРЕДАВАНЕ И ПРИЕМАНЕ НА ИЗПЪЛНЕНИЕТО.**

**Чл. 27.(1)**ИЗПЪЛНИТЕЛЯТ предоставя услугите, предмет на този договор в писмена форма, съобразно конкретните изисквания и нужди на ВЪЗЛОЖИТЕЛЯ.

**(2)**ИЗПЪЛНИТЕЛЯТ предоставя на ВЪЗЛОЖИТЕЛЯ докладите и другите разработки, описани в техническата спецификация, с приемо-предавателен протокол и придружително писмо, както следва:

1. Встъпителен доклад - до 10 календарни дни след изтичане на 30 /тридесет/ календарни дни от получаване на възлагателно писмо за стартиране на дейностите по Договора за обществена поръчка.
2. Тримесечни междинни доклади за изпълнението на задълженията си по договора през изтеклия период - до 10 календарни дни след изтичане на съответното тримесечие, като първото тримесечие стартира от деня следващ деня на изтичане на 30 – те календарни дни за предаване на встъпителния доклад.
3. Окончателен доклад до Възложителя, съгласно изискванията на чл. 168, ал. 6 от ЗУТ, след приключване на строителните и монтажни работи за обектите/строежите, за които изпълнителят е упражнил строителен надзор по време на строителството, в 3 (три) оригинални екземпляра на хартиен носител, всеки от които е придружен с електронен носител (CD или DVD) във формат годен за възпроизвеждане - „pdf“ и “doc” или еквивалент, съответстващ на хартиения в сроковете по чл.5 от настоящия Договор.
4. Комплексен доклад за съответствие на инвестиционния проект на компостиращата инсталация със съществените изискванията към строежите, съгласно разпоредбите на чл. 142, ал. 4, ал. 5, ал. 6, т. 2, ал. 9, ал. 10 и ал. 11 от ЗУТ, в 4 (четири) оригинални екземпляра на хартиен носител, всеки от които е придружен с електронен носител (CD или DVD) във формат годен за възпроизвеждане - „pdf“ и “doc” или еквивалент, съответстващ на хартиения в сроковете по чл.5 от настоящия Договор.
5. Комплексен доклад за съответствие на инвестиционния проект на инсталацията за предварително третиране със съществените изискванията към строежите, съгласно разпоредбите на чл. 142, ал. 4, ал. 5, ал. 6, т. 2, ал. 9, ал. 10 и ал. 11 от ЗУТ, в 4 (четири) оригинални екземпляра на хартиен носител, всеки от които е придружен с електронен носител (CD или DVD) във формат годен за възпроизвеждане - „pdf“ и “doc” или еквивалент, съответстващ на хартиения в срковете по чл.5 от настоящия Договор.
6. Технически паспорти на обектите/строежите, за който е упражнил строителен надзор по време на строителството съгласно чл. 176 а“ ,,б”, ал. 2 от ЗУТ и в обхвата, посочен в чл. 4 от Наредба №5 от 28.12.2006г. за техническите паспорти на строежите, в 4 (четири) оригинални екземпляра на хартиен носител, всеки от които е придружен с електронен носител (CD или DVD) във формат годен за възпроизвеждане - „pdf“ и “doc” или еквивалент, съответстващ на хартиения в сроковете по чл.5 от настоящия Договор.

**(3)** Докладите по ал. 1, т. 1 и т. 2 се представят на ВЪЗЛОЖИТЕЛЯ на хартиен носител в 2 екземпляраи в един екземпляр на електронен носител.

**(4)**Окончателния доклад по ал.1 т. 3 се представя на Възложителя на хартиен носител в 4 екземпляра и на електронен носител в 2 екземпляра.

**VІІ. САНКЦИИ ПРИ НЕИЗПЪЛНЕНИЕ.**

**Чл.28.** Страните носят отговорност за неизпълнение, за забавено или лошо изпълнение на поетите с този договор задължения.

**Чл. 29.**При просрочване изпълнението на задълженията по този Договор, неизправната Страна дължи на изправната неустойка в размер на 1 % (един процент) от ) от стойността на сумата по чл. 7 от настоящия договор за всеки просрочен ден, но не повече от 10 % (десет процента) от нея**.**

**Чл. 30. (1)**При констатирано лошо или друго неточно или частично изпълнение или при отклонение от изискванията на ВЪЗЛОЖИТЕЛЯ, посочени в Техническата спецификация, ВЪЗЛОЖИТЕЛЯТ има право да поиска от ИЗПЪЛНИТЕЛЯ да изпълни изцяло и качествено съответната дейност без да дължи допълнително възнаграждение за това. В случай, че и повторното изпълнение на услугата е некачествено, ВЪЗЛОЖИТЕЛЯТ има право да задържи гаранцията за изпълнение и да прекрати договора.

**(2)**При разваляне на Договора поради виновно неизпълнение на някоя от Страните, виновната Страна дължи неустойка в размер на 5 % ( петна сто) от Стойността на Договора.

**(3)** ВЪЗЛОЖИТЕЛЯТ има право да удържи всяка дължима по този Договор неустойка чрез задържане на сума от Гаранцията за изпълнение, като уведоми писмено ИЗПЪЛНИТЕЛЯ за това.

**(4)**При необоснована забава на дължимото възнаграждение по настоящия договор ВЪЗЛОЖИТЕЛЯТ дължи на ИЗПЪЛНИТЕЛЯ неустойка в размер на 1 % (един процент) от стойността на сумата по чл. 7 от настоящия договор за всеки просрочен ден, но не повече от 10 % (десет процента) от нея.

(5) Плащането на неустойките, уговорени в този Договор, не ограничава правото на изправната Страна да търси реално изпълнение и/или обезщетение за понесени вреди и пропуснати ползи в по-голям размер, съгласно приложимото право.

ІХ.ПРЕКРАТЯВАНЕ НА ДОГОВОРА.

**Чл. 31.** Договорът се прекратява в следните случаи:

1. с изтичане на Срока на Договора;
2. с изпълнението на всички задължения на Страните по него;
3. при настъпване на пълна обективна невъзможност за изпълнение
4. при прекратяване на юридическо лице – Страна по Договора без правоприемство, по смисъла на законодателството на държавата, в която съответното лице е установено;
5. при условията по чл. 5, ал. 1, т. 3 от ЗИФОДРЮПДРСЛ.

**(2)** Договорът може да бъде прекратен:

1. по взаимно съгласие на Страните, изразено в писмена форма;
2. когато за ИЗПЪЛНИТЕЛЯ бъде открито производство по несъстоятелност или ликвидация – по искане на [всяка от Страните / ВЪЗЛОЖИТЕЛЯ].
3. При съществено виновно неизпълнение на задълженията на една от страните по договора;
4. Едностранно от ВЪЗЛОЖИТЕЛЯ при условията на чл. 73, т. 1 от Правилника за прилагане на ЗОП.

Чл. 32. (1) Всяка от Страните може да развали Договора при виновно неизпълнение на съществено задължение на другата страна по Договора, при условията и с последиците съгласно чл. 87 и сл. от Закона за задълженията и договорите, чрез отправяне на писмено предупреждение от изправната Страна до неизправната и определяне на подходящ срок за изпълнение. Разваляне на Договора не се допуска, когато неизпълнената част от задължението е незначителна с оглед на интереса на изправната Страна.

(2) За целите на този Договор, Страните ще считат за виновно неизпълнение на съществено задължение на ИЗПЪЛНИТЕЛЯ всеки от следните случаи:

1. когато ИЗПЪЛНИТЕЛЯТ не е започнал изпълнението на Услугите в срок до 30 /тридесет/ календарни дни, считано от Датата на стартиране на дейностите по договора;

2. ИЗПЪЛНИТЕЛЯТ е прекратил изпълнението на Услугите за повече от 30 /тридесет/ календарни дни, извън случаите на спиране поради спиранията, изрично уредени в този договор;

3. ИЗПЪЛНИТЕЛЯТ е допуснал съществено отклонение от Условията за изпълнение на поръчката / Техническата спецификация и Техническото предложение.

4. ВЪЗЛОЖИТЕЛЯТ може да развали Договора само с писмено уведомление до ИЗПЪЛНИТЕЛЯ и без да му даде допълнителен срок за изпълнение, ако поради забава на ИЗПЪЛНИТЕЛЯ то е станало безполезно или ако задължението е трябвало да се изпълни непременно в уговореното време.

**Чл. 33.** При виновно неизпълнение на договорните задължения от страна на ИЗПЪЛНИТЕЛЯ и последващо от това едностранно прекратяване на договора, ВЪЗЛОЖИТЕЛЯТ задържа гаранцията за изпълнение на договора като неустойка.

**Чл. 34.** ВЪЗЛОЖИТЕЛЯТ прекратява Договора в случаите по чл. 118, ал.1 от ЗОП, без да дължи обезщетение на ИЗПЪЛНИТЕЛЯ за претърпени от прекратяването на Договора вреди, освен ако прекратяването е на основание чл. 118, ал. 1, т. 1 от ЗОП. В последния случай, размерът на обезщетението се определя в протокол или споразумение, подписано от Страните, а при непостигане на съгласие – по реда на клаузата за разрешаване на спорове по този Договор.

**Чл. 35.** Във всички случаи на прекратяване на Договора, освен при прекратяване на юридическо лице – Страна по Договора без правоприемство:

1. ВЪЗЛОЖИТЕЛЯТ и ИЗПЪЛНИТЕЛЯТ съставят констативен протокол за извършената към момента на прекратяване работа и размера на евентуално дължимите плащания;
2. ИЗПЪЛНИТЕЛЯТ се задължава:

а) да преустанови предоставянето на Услугите, с изключение на такива дейности, каквито може да бъдат необходими и поискани от ВЪЗЛОЖИТЕЛЯ;

б) да предаде на ВЪЗЛОЖИТЕЛЯ всички отчети/разработки/доклади, изготвени от него в изпълнение на Договора до датата на прекратяването; и

в) да върне на ВЪЗЛОЖИТЕЛЯ всички документи и материали, които са собственост на ВЪЗЛОЖИТЕЛЯ и са били предоставени на ИЗПЪЛНИТЕЛЯ във връзка с предмета на Договора.

**Чл. 36.** При предсрочно прекратяване на Договора, ВЪЗЛОЖИТЕЛЯТ е длъжен да заплати на ИЗПЪЛНИТЕЛЯ реално изпълнените и приети по установения ред Услуги, а ИЗПЪЛНИТЕЛЯТ е длъжен да възстанови на ВЪЗЛОЖИТЕЛЯ неусвоената част от авансово предоставените средства. Когато прекратяването на Договора е по вина на ИЗПЪЛНИТЕЛЯ, той дължи и законната лихва върху частта от авансово предоставените средства, подлежащи на връщане, за периода от датата на прекратяване на Договора до тяхното връщане.

**Х. ОБЩИ РАЗПОРЕДБИ.**

**Дефинирани понятия и тълкуване**

**Чл. 37.(1)** Освен ако са дефинирани изрично по друг начин в този Договор, използваните в него понятия имат значението, дадено им в ЗОП, съответно в легалните дефиниции в Допълнителните разпоредби на ЗОП или, ако няма такива за някои понятия – според значението, което им се придава в основните разпоредби на ЗОП.

**(2)** При противоречие между различни разпоредби или условия, съдържащи се в Договора и Приложенията, се прилагат следните правила:

1. специалните разпоредби имат предимство пред общите разпоредби;

2. разпоредбите на Приложенията имат предимство пред разпоредбите на Договора.

**Спазване на приложими норми**

**Чл. 38.(1)**При изпълнението на Договора, ИЗПЪЛНИТЕЛЯТ /и неговите подизпълнители, ако има такива/ е длъжен да спазвавсички приложими нормативни актове, разпоредби, стандарти и други изисквания, свързани с предмета на Договора, и в частност, всички приложими правила и изисквания, свързани с опазване на околната среда, социалното и трудовото право, приложими колективни споразумения и/или разпоредби на международното екологично, социално и трудово право, съгласно Приложение № 10 към чл. 115 от ЗОП.

**Конфиденциалност**

**Чл. 39. (1)**Всяка от Страните по този Договор се задължава да пази в поверителност и да не разкрива или разпространява информация за другата Страна, станала ѝ известна при или по повод изпълнението на Договора („Конфиденциална информация“). Конфиденциална информация включва, без да се ограничава до: обстоятелства, свързани с търговската дейност, техническите процеси, проекти или финанси на Страните, както и ноу-хау, изобретения, полезни модели или други права от подобен характер, свързани с изпълнението на Договора. Не се смята за конфиденциална информацията, касаеща наименованието на изпълнения проект, стойността и предмета на този Договор, с оглед бъдещо позоваване на придобит професионален опит от ИЗПЪЛНИТЕЛЯ.

**Чл. 40.** С изключение на случаите, посочени в ал.3 на този член, Конфиденциална информация може да бъде разкривана само след предварително писмено одобрение от другата Страна, като това съгласие не може да бъде отказано безпричинно.

**(2)** Не се счита за нарушение на задълженията за неразкриване на Конфиденциална информация, когато:

1. информацията е станала или става публично достъпна, без нарушаване на този Договор от която и да е от Страните;
2. информацията се изисква по силата на закон, приложим спрямо която и да е от Страните; или
3. предоставянето на информацията се изисква от регулаторен или друг компетентен орган и съответната Страна е длъжна да изпълни такова изискване;

**(3)**В случаите по точки 2 или 3 Страната, която следва да предостави информацията, уведомява незабавно другата Страна по Договора.

**(4)** Задълженията по тази клауза се отнасят до ИЗПЪЛНИТЕЛЯ и всички контролирани от него фирми и организации, всички негови служители и наети от него физически или юридически лица, като ИЗПЪЛНИТЕЛЯТ отговаря за изпълнението на тези задължения от страна на такива лица.

**(5)** Задълженията, свързани с неразкриване на Конфиденциалната информация остават в сила и след прекратяване на Договора на каквото и да е основание.

**Публични изявления**

**Чл. 41.** ИЗПЪЛНИТЕЛЯТ няма право да дава публични изявления и съобщения, да разкрива или разгласява каквато и да е информация, която е получил във връзка с извършване на Услугите, предмет на този Договор, независимо дали е въз основа на данни и материали на ВЪЗЛОЖИТЕЛЯ или на резултати от работата на ИЗПЪЛНИТЕЛЯ, без предварителното писмено съгласие на ВЪЗЛОЖИТЕЛЯ, което съгласие няма да бъде безпричинно отказано или забавено.

**Авторски права**

**Чл. 42. (1)** Страните се съгласяват, на основание чл. 42, ал. 1 от Закона за авторското право и сродните му права, че авторските права върху всички документи и материали, и всякакви други елементи или компоненти, създадени в резултат на или във връзка с изпълнението на Договора, принадлежат изцяло на ВЪЗЛОЖИТЕЛЯ в същия обем, в който биха принадлежали на автора. ИЗПЪЛНИТЕЛЯТ декларира и гарантира, че трети лица не притежават права върху изготвените документи и други резултати от изпълнението на Договора, които могат да бъдат обект на авторско право.

**(2)** В случай че бъде установено с влязло в сила съдебно решение или в случай че ВЪЗЛОЖИТЕЛЯТ и/или ИЗПЪЛНИТЕЛЯТ установят, че с изготвянето, въвеждането и използването на документи или други материали, съставени при изпълнението на този Договор, е нарушено авторско право на трето лице, ИЗПЪЛНИТЕЛЯТ се задължава да направи възможно за ВЪЗЛОЖИТЕЛЯ използването им:

1. чрез промяна на съответния документ или материал; или
2. чрез замяната на елемент от него със защитени авторски права с друг елемент със същата функция, който не нарушава авторските права на трети лица; или
3. като получи за своя сметка разрешение за ползване на продукта от третото лице, чиито права са нарушени.

**(3)** ВЪЗЛОЖИТЕЛЯТ уведомява ИЗПЪЛНИТЕЛЯ за претенциите за нарушени авторски права от страна на трети лица в срок до 7 /седем/ дни от узнаването им. В случай, че трети лица предявят основателни претенции, ИЗПЪЛНИТЕЛЯТ носи пълната отговорност и понася всички щети, произтичащи от това. ВЪЗЛОЖИТЕЛЯТ привлича ИЗПЪЛНИТЕЛЯ в евентуален спор за нарушено авторско право във връзка с изпълнението по Договора.

**(4)** ИЗПЪЛНИТЕЛЯТ заплаща на ВЪЗЛОЖИТЕЛЯ обезщетение за претърпените вреди и пропуснатите ползи вследствие на окончателно признато нарушение на авторски права на трети лица.

**Прехвърляне на права и задължения**

**Чл. 43.** Никоя от Страните няма право да прехвърля никое от правата и задълженията, произтичащи от този Договор, без съгласието на другата Страна. Паричните вземания по Договора и по договорите за подизпълнение могат да бъдат прехвърляни или залагани съгласно приложимото право.

**Изменения**

**Чл. 44.** Този Договор може да бъде изменян само с допълнителни споразумения, изготвени в писмена форма и подписани от двете Страни, в съответствие с изискванията и ограниченията на ЗОП.

**Чл. 45.** Страните по договора могат да го изменят, съгласно чл. 116 от ЗОП и ППЗОП.

**Непреодолима сила**

**Чл. 46. (1)** Страните не отговарят за неизпълнение на задължение по този Договор, когато невъзможността за изпълнение се дължи на непреодолима сила.

**(2)** За целите на този Договор, „непреодолима сила“ има значението на това понятие по смисъла на чл.306, ал.2 от Търговския закон. Страните се съгласяват, че за непреодолима сила ще се считат и изменения в приложимото право, касаещи дейността на която и да е от тях, и възпрепятстващи изпълнението или водещи до невъзможност за изпълнение на поетите с Договора задължения.

**(3)** Страната, засегната от непреодолима сила, е длъжна да предприеме всички разумни усилия и мерки, за да намали до минимум понесените вреди и загуби, както и да уведоми писмено другата Страна в срок до 2 (два) дни от настъпване на непреодолимата сила. Към уведомлението се прилагат всички релевантни и/или нормативно установени доказателства за настъпването и естеството на непреодолимата сила, причинната връзка между това обстоятелство и невъзможността за изпълнение, и очакваното времетраене на неизпълнението.

**(4)** Докато трае непреодолимата сила, изпълнението на задължението се спира. Засегнатата Страна е длъжна, след съгласуване с насрещната Страна, да продължи да изпълнява тази част от задълженията си, които не са възпрепятствани от непреодолимата сила.

**(5)** Не може да се позовава на непреодолима сила Страна:

1. която е била в забава или друго неизпълнение преди настъпването на непреодолима сила;

2. която не е информирала другата Страна за настъпването на непреодолима сила; или

3. чиято небрежност или умишлени действия или бездействия са довели до невъзможност за изпълнение на Договора.

**(6)** Липсата на парични средства не представлява непреодолима сила.

**Нищожност на отделни клаузи**

**Чл. 47.** В случай, че някоя от клаузите на този Договор е недействителна или неприложима, това не засяга останалите клаузи. Недействителната или неприложима клауза се заместват от повелителна правна норма, ако има такава.

**Уведомления**

**Чл. 48. (1)** Всички уведомления между Страните във връзка с този Договор се извършват в писмена форма и могат да се предават лично или чрез препоръчано писмо, по куриер, по факс, електронна поща.

**(2)** За целите на този Договор данните и лицата за контакт на Страните са, както следва:

**1.**  За ВЪЗЛОЖИТЕЛЯ:

Адрес за кореспонденция: ………………………………………….

Тел.: ………………………………………….

Факс: …………………………………………

e-mail: ………………………………………..

Лице за контакт: ………………………………………….

1. За ИЗПЪЛНИТЕЛЯ:

Адрес за кореспонденция: ………………….

Тел.: ………………………………………….

Факс: …………………………………………

e-mail: ………………………………………..

Лице за контакт: ………………………………………….

**(3)** За дата на уведомлението се счита:

1. датата на предаването – при лично предаване на уведомлението;
2. датата на пощенското клеймо на обратната разписка – при изпращане по пощата;
3. датата на доставка, отбелязана върху куриерската разписка – при изпращане по куриер;
4. датата на приемането – при изпращане по факс;
5. датата на получаване – при изпращане по електронна поща.

**(4)** Всяка кореспонденция между Страните ще се счита за валидна, ако е изпратена на посочените по-горе адреси (в т.ч. електронни), чрез посочените по-горе средства за комуникация и на посочените лица за контакт. При промяна на посочените адреси, телефони и други данни за контакт, съответната Страна е длъжна да уведоми другата в писмен вид в срок до 7 /седем/ дни от настъпване на промяната. При неизпълнение на това задължение всяко уведомление ще се счита за валидно връчено, ако е изпратено на посочените по-горе адреси, чрез описаните средства за комуникация и на посочените лица за контакт.

**(5)** При преобразуване без прекратяване, промяна на наименованието, правноорганизационната форма, седалището, адреса на управление, предмета на дейност, срока на съществуване, органите на управление и представителство на ИЗПЪЛНИТЕЛЯ, същият се задължава да уведоми ВЪЗЛОЖИТЕЛЯ за промяната в срок до 3 /три/ дни от вписването ѝ в съответния регистър.

**Нередност**

**Чл. 49.** По смисъла на настоящия договор **„нередност“** е всяко нарушение на правото на Съюза или на националното право, свързано с прилагането на тази разпоредба, произтичащо от действие или бездействие на икономически оператор, участващ в прилагането на Европейските структурни и инвестиционни фондове, което има или би имало за последица нанасянето на вреда на бюджета на Съюза чрез начисляване на неправомерен разход в бюджета на Съюза.

**Измама**

**Чл. 50.** По смисъла на настоящия договор **„измама“** е всяко умишлено действие или бездействие по отношение на разходите, свързано с:

1. използването или предоставянето на грешни, неточни или непълни декларации или документи, което води до злоупотреба или неоправдано използване на средства от общия бюджет на Европейските общности или от бюджетите, управлявани от Европейските общности или от тяхно име;

2. прикриване на информация в нарушение на конкретно задължение, водещо до резултатите, посочени в т. 1;

3. разходване на такива средства за цели, различни от тези, за които са отпуснати първоначално.

**Конфликт на интереси**

**Чл. 51.** ИЗПЪЛНИТЕЛЯТ гарантира, че никое длъжностно лице на ВЪЗЛОЖИТЕЛЯ не е получило и няма да му бъде предложена от ИЗПЪЛНИТЕЛЯ пряка или непряка облага, произтичаща от настоящия договор или от неговото възлагане.

**Чл. 52. (1)** ИЗПЪЛНИТЕЛЯТ се задължава да предприеме всички необходими мерки за избягване на конфликт на интереси, както и да уведоми незабавно ВЪЗЛОЖИТЕЛЯ относно обстоятелство, което предизвиква или може да предизвика подобен конфликт.

**(2) Конфликт на интереси** е налице, когато безпристрастното и обективно осъществяване на функции във връзка с изпълнението на договор, от което и да е лице, е изложено на риск, поради причини, свързани със семейството, емоционалния живот, политическата или националната принадлежност, икономически интереси или други общи интереси, които това лице има с ВЪЗЛОЖИТЕЛЯ или ИЗПЪЛНИТЕЛЯ, съгласно чл. 52 от Регламент (ЕО, Евратом) 1605/2002 г., относно финансовите разпоредби, приложими за общия бюджет на Европейската общност, изменен с Регламент на Съвета (EO, Евратом) № 1995/2006 г.

**Чл. 53.** ИЗПЪЛНИТЕЛЯТ изрично се задължава да не привлича служители на ВЪЗЛОЖИТЕЛЯ с ръководни функции и/или експерти, както и членове на Екипа за управление на проекта да работят по трудово правоотношение, граждански договор, договор за управление за него лично или за друго юридическо лице, в което той е или стане съдружник, акционер, управител, директор, консултант или е по друг начин свързан по смисъла на Закона за противодействие на корупцията и за отнемане на незаконно придобитото имущество за срок от една година след прекратяване на правоотношенията на служителя с ВЪЗЛОЖИТЕЛЯ, **но не по-късно от изтичане на срока на договора**, независимо от основанието за прекратяване. При неизпълнение на това задължение ИЗПЪЛНИТЕЛЯТ дължи неустойка на ВЪЗЛОЖИТЕЛЯ в размер на 2,5% (две цяло и пет десети процента) от цената за изпълнение на Договора.

**Приложимо право**

**Чл. 54.** Този Договор, в т.ч. Приложенията към него, както и всички произтичащи или свързани с него споразумения, и всички свързани с тях права и задължения, ще бъдат подчинени на и ще се тълкуват съгласно българското право.

**Разрешаване на спорове**

**Чл. 55.** Всички спорове, породени от този Договор или отнасящи се до него, включително споровете, породени или отнасящи се до неговото тълкуване, недействителност, изпълнение или прекратяване, както и споровете за попълване на празноти в Договора или приспособяването му към нововъзникнали обстоятелства, ще се уреждат между Страните чрез преговори, а при непостигане на съгласие – спорът ще се отнася за решаване от компетентния български съд.

**Екземпляри**

**Чл. 56.** Този Договор се състои от .......... (...........) страници и е изготвен и подписан в 4 (четири) еднообразни екземпляра – един за Изпълнителя и три за Възложителя.

Приложения:

**Чл. 57.** Към този Договор се прилагат и са неразделна част от него следните приложения:

Приложение № 1 – Техническа спецификация;

Приложение № 2 – Предложение за изпълнение на поръчката на ИЗПЪЛНИТЕЛЯ;

Приложение № 3 – Ценово предложение на ИЗПЪЛНИТЕЛЯ;

Приложение № 4 – Списък на екипа, който ще изпълнява поръчката;

Приложение № 5 – Гаранция за изпълнение.

**ВЪЗЛОЖИТЕЛ: ИЗПЪЛНИТЕЛ:**